ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທີປະໄຕ ເອກະພາບ ວັດທະນາຖາວອນ

.​.​.​.​.​.​.​.​.​..​.​.​.​.​.​​..​.​.​.​.​.​.

**ບົດກ່າວຮັບໜ້າທີ່**

**ຮຽນ:** ຄະນະປະທານທີ່ນັບຖື

**ຮຽນ:** ບັນດາສະຫາຍຜູ້ແທນກອງປະຊຸມທີ່ນັບຖື.

ໂດຍປະຕິບັດຕາມກົດລະບຽບຂອງພັກສະໄໝທີ່ IX ໝວດທີ່ V ມາດຕາທີ່ 24 ສະໄໝກອງປະຊູມໃຫຍ່ຄະນະພັກຮາກຖານ, ໜ່ວຍພັກຮາກຖານ 3 ປີໃດດໍາເນີນເທື່ອໜື່ງ.

ມື້ນີ່ຂ້າພະເຈົ້າຕາງໜ້າໃຫ້ຄະນະໜ່ວຍພັກທີ່ໄດ້ຮັບການເລືອກຕັ້ງຈາກສະມາຊິກພັກສົມບູນຂອງໜ່ວຍພັກສະຫະພັນແມ່ຍິງແຂວງທີ່ໄດ້ຮັບຄວາມໄວ້ເນື້ອເຊື່ອໃຈເລືອກເອົາພວກຂ້າພະເຈົ້າຈໍານວນ 3 ສະຫາຍ ເປັນຄະນະໜ່ວຍພັກຊຸດໃໝ່ ຊຶ່ງຖືວ່າເປັນກຽດອັນສູງສົ່ງທີ່ໄດ້ຮັບພາລະໜ້າທີ່ອັນສໍາຄັນໃນການຈັດຕັ້ງປະຕິບັດທິດທາງແຜນການ, ໂຄງການດໍາເນີນງານຮອບດ້ານຂອງໜ່ວຍພັກສະຫະພັນແມ່ຍິງແຂວງໃນ 3 ປີ ຕໍ່ໜ້າທີ່ພັກມອບໝາຍໃຫ້.

ດັ່ງນັ້ນ, ພວກຂ້າພະເຈົ້າຂໍຮັບເອົາໜ້າທີ່ດັ່ງກ່າວ ເພື່ອພ້ອມກັນຈັດຕັ້ງປະຕິບັດຕາມພາລະບົດບາດ, ສິດແລະໜ້າທີ່ຂອງຕົນ ແລະຂໍປະຕິຍານຕໍ່ກອງປະຊູມວ່າ:

1. ຈະເຕົ້າໂຮມຄວາມສາມັກກຄີບັນດາສະຫາຍສະມາຊິກພັກພາຍໃນໜ່ວຍພັກໃຫ້ໜັກ ແໜ້ນກ່ວາເກົ່າ.
2. ຕັ້ງໜ້າຊອກຮູ້ຮໍ່າຮຽນເອົາບົດຮຽນການນໍາພາ ແລະນໍາໃຊ້ທຸກສະຕິປັນຍາ, ຄວາມຮູ້ຄວາມສາມາດເຂົ້າໃນການຊີ້ນໍາ - ນໍາພາວຽກງານໜ່ວຍ ເພື່ອເຮັດໃຫ້ພາຍໃນໜ່ວຍພັກ ພາຍໃນກົມກອງມີສະຫງົບປອດໄພ.
3. ສືບຕໍ່ເສີມຂະຫຍາຍມູນເຊື້ອ, ບົດຮຽນທີ່ດີຂອງຄະນະໜ່ວຍພັກຊຸດເກົ່າ ເພື່ອນໍາໃຊ້ເຂົ້າໃນການຊີ້ນໍາ - ນໍາພາວຽກງານໃນຕໍ່ໜ້າ.
4. ນໍາເອົາທິດຊີ້ນໍາຂອງຂັ້ນເທິງໄປຜັນຂະຫຍາຍເຂົ້ໃນວຽກງານຕົງຈິງໃຫ້ໄດ້ຮັບໝາກຜົນເປັນຢ່າງດີ.
5. ເດັດຂາດສະກັດກັ້ນ, ຕ້ານປະກົດການຫຍໍ້ທໍ້ທຸກຢ່າງ ແລະເປັນແບບຢ່າງນໍາໜ້າຮອບດ້ານໃຫ້ແກ່ສະມາຊິກພັກ ເພືອ່ປັບປຸງປຸງໜ່ວຍພັກໃຫ້ໜັກແໜ້ນເຂັ້ມແຂງຂຶ້ນເປັນກ້າວໆ.

**ບັນດາສະຫາຍທີ່ຮັກແພງ**

ຂ້າພະເຈົ້າຂໍຮຽກຮ້ອງມາຍັງອົງການຈັດຕັ້ງມະຫາຊົນຂັ້ນແຂວງ, ຈົ່ງໃຫ້ການສະນັບສະໜູນ ແລະຊ່ວຍເຫຼືອພວກຂ້າພະເຈົ້າ ເພື່ອເຮັດໃຫ້ພວກຂ້າພະເຈົ້າເຮັດສໍາເລັດໜ້າທີ່ໆພັກ - ລັດມອບໝາຍໃຫ້.

 ໃນໂອກາດທີ່ມີຄວາມໝາຍສໍາຄັນນີ້, ໃນນາມຕາງໜ້າໃຫ້ຄະນະໜ່ວຍພັກສະຫະພັນແມ່ຍິງແຂວງຊຸດໃໝ່ຂໍຮັບເອົາໜ້າທີ່ດ້ວຍຄວາມຈິງໃຈ ແລະຂໍສະແດງຄວາມຮູ້ບຸນຄຸນເປັນຢ່າງສູງຕໍ່ສະຫາຍ ຄໍາດົວ ເຢຽກົວໜໍ່ເຮີຫວ່າງ ຮອງເລາຂາພັກແຂວງ ທີ່ມີຄວາມເປັນຫ່ວງເປັນໄຍ ແລະເຂົ້າຮ່ວມກອງປະຊຸມໃຫຍ່ຄັ້ງນີ້, ຂໍສະແດງຄວາມຂອບໃຈມາຍັງບັນດາສະຫາຍຜູ້ແທນກອງປະຊຸມ ແລະ ສະມາຊິກພັກທຸກສະຫາຍທີ່ເຂົ້າຮ່ວມກອງປະຊຸມໃຫຍ່ໃນຄັ້ງນີ້.

 ໂອກາດທ້າຍນີ້ ຂ້າພະເຈົ້າຂໍອວຍພອນແດ່ຄະນະປະທານ, ບັນດາສະຫາຍຜູ້ແທນກອງປະຊຸມຈົ່ງມີສຸຂະພາຍແຂງແຮງ, ປະສົບຜົນສໍາເລັດໃນໜ້າທີ່ວຽກງານທຸກປະການ, ຂໍໃຫ້ທ່ານຈົ່ງມີຄວາມສຸກໃນຊີວິດສ່ວນຕົວກໍ່ຄືຄອບຄົວ.

***ຂໍຂອບໃຈ***